Jo Black voel steeds die genade op die Afrikaanse Top-20In vandeesweek se Maroela Media Afrikaanse Top-20 is daar ses snitte wat styg, agt wat daal, vyf wat onveranderd bly en een nuwe toetrede. Refentse maak nog ŉ toetrede tot vandeesweek se Top-20 met “Baie Gevaarlik”, wat op sy jongste album, Liefdegenerasie, verskyn. Jo Black behou die nommer een‑posisie vir die vierde agtereenvolgende week met “Voel jy die genade”. Dié snit is op sy jongste album, ook getiteld Voel jy die genade, wat vroeër vandeesmaand uitgereik is.